Pielikums Nr.4

Nolikumam ID Nr. RTU-2017/103

**IEPIRKUMA LĪGUMS Nr.\_\_\_\_\_\_\_\_\_\_**

Rīgā, 2017. gada \_\_\_. novembrī

**Rīgas Tehniskā universitāte,** izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojumu Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem”, rīkojas finanšu prorektors Ingars Eriņš (turpmāk – PASŪTĪTĀJS, līguma pielikumos arī – “Apdrošināšanas ņēmējs”), no vienas puses, un

**<** >, reģistrācijas Nr. **< >,** kuru uz < > pamata pārstāv tās < > < > (turpmāk – APDROŠINĀTĀJS), no otras puses, abi kopā un katrs atsevišķi, turpmāk saukti Līdzēji/ Līdzējs, atbilstoši iepirkuma „Nekustamā īpašuma un civiltiesiskās atbildības apdrošināšana”, ID Nr. RTU ‑ 2017/103, (turpmāk – Iepirkums) rezultātiem, noslēdz šādu līgumu ar pielikumiem (turpmāk – Līgums):

1. **Līgumā lietotie jēdzieni un definīcijas**

**Apdrošinājuma summa -** apdrošināšanas līgumā noteikta naudas summa, par kuru ir apdrošinātas mantiskas vērtības vai intereses pret zaudējumiem, bojāeju un bojājumiem.

**Apdrošināšanas atlīdzība** - apdrošinājuma summa, tās daļa vai cita par apdrošināšanas gadījumu izmaksājamā summa.

**Apdrošināšanas gadījums** - ar apdrošināto risku cēloņsakarīgi saistīts notikums, kam iestājoties paredzēta apdrošināšanas atlīdzība.

**Apdrošināšanas polise** - dokuments, kas apliecina apdrošināšanas līguma noslēgšanu un ietver apdrošināšanas līguma noteikumus, grozījumus un papildinājumus, par kuriem APDROŠINĀTĀJS un PASŪTĪTĀJS ir vienojušies apdrošināšanas līguma darbības laikā (turpmāk – Polise). Par PASŪTĪTĀJA nekustamo īpašumu apdrošināšanu tiek izsniegta viena Polise, par vispārējās civiltiesiskās atbildības apdrošināšanu tiek izsniegtas divas polises, atbilstoši Tehniskajam piedāvājumam (Pielikums Nr.\_\_).

**Apdrošināšanas prēmija -** apdrošināšanas polisē noteiktais maksājums par apdrošināšanu (turpmāk – Prēmija).

**Pašrisks –** zaudējumu daļa naudas izteiksmē, ko, iestājoties apdrošināšanas gadījumam, saskaņā ar Līgumu, APDROŠINĀTĀJS neatlīdzina.

**Apdrošinātais risks –** APDROŠINĀTĀJA piedāvāto risku apdrošināšana PASŪTĪTĀJA organizētajam iepirkumam „Nekustamā īpašuma un civiltiesiskās atbildības apdrošināšana” (ID Nr. RTU-2017/103).

**Apdrošināšanas objekts –** nekustamo īpašumu apdrošināšana pret zaudējumiem, bojāeju un bojājumiem (mantiskas vērtības un intereses) un vispārējās civiltiesiskās atbildības apdrošināšana.

1. **Līguma priekšmets, termiņš un pārstāvības noteikumi**
   1. Saskaņā ar:
      1. APDROŠINĀTĀJA iesniegto Tehnisko piedāvājumu;
      2. APDROŠINĀTĀJA iesniegto Finanšu piedāvājumu;
      3. APDROŠINĀTĀJA nekustamā īpašuma apdrošināšanas noteikumiem Nr. \_\_\_\_;
      4. APDROŠINĀTĀJA vispārējās civiltiesiskās atbildības apdrošināšanas noteikumiem Nr. \_\_\_;
      5. APDROŠINĀTĀJA iesniegtajām apdrošināšanas polisēm, PASŪTĪTĀJS uzdod un APDROŠINĀTĀJS apņemas veikt nekustamā īpašuma un vispārējās civiltiesiskās atbildības apdrošināšanu Rīgas Tehniskās universitātes vajadzībām (turpmāk– Pakalpojums).
   2. PASŪTĪTĀJS uzņemas saistības maksāt samaksu par līguma izpildi (Prēmiju) un APDROŠINĀTĀJS uzņemas izmaksāt apdrošināšanas atlīdzību, iestājoties apdrošināšanas gadījumam.
   3. APDROŠINĀTĀJS Līguma 2.2.punktā noteiktā Pakalpojuma izpildi nodrošina 24 (divdesmit četrus) mēnešus no Līguma stāšanās spēkā dienas (turpmāk – Apdrošināšanas periods).
   4. PASŪTĪTĀJA par Līguma saistību izpildes kontroli atbildīgā persona: < > (turpmāk – PASŪTĪTĀJA Pārstāvis), kuram ir noteikti šādi pienākumi:
      1. kontrolēt Līguma saistību izpildi;
      2. iesniegt pieteikumu par apdrošināšanas gadījumu;
      3. saskaņot APDROŠINĀTĀJA iesniegto rēķinu (-us).
   5. APDROŠINĀTĀJA par Līgumā noteikto Pakalpojuma izpildi atbildīgā persona: < > (turpmāk – APDROŠINĀTĀJA Pārstāvis), kuram noteikti šādi pienākumi, sniegt PASŪTĪTĀJAM nepieciešamo informāciju par pieteikuma sagatavošanu un izskatīšanu, kā arī jebkuru citu ar Līguma izpildi saistīto informāciju.
2. **Līguma summa un norēķinu kārtība**
   1. Līguma 2.2.punktā noteikto Pakalpojumu kopsumma (Prēmija) ir EUR < > (< >). Saskaņā ar Pievienotās vērtības nodokļa likuma 52.panta pirmās daļas 20.punktu apdrošināšanas pakalpojumus neapliek ar pievienotās vērtības nodokli.
   2. PASŪTĪTĀJS samaksu veic bezskaidras naudas norēķinu veidā 8 (astoņos) dalītos maksājumos, nenosakot papildu piemaksas par maksājuma dalīšanu, ievērojot, ka:
      1. pirmās daļas maksājums EUR < > (< >) apmērā tiks veikts 30 (trīsdesmit) dienu laikā no Līguma spēkā stāšanās dienas un rēķina saņemšanas no APDROŠINĀTĀJA par nekustamo īpašumu un vispārējās civiltiesiskās atbildības apdrošināšanu.
      2. turpmākie maksājumi tiks veikti ik ceturksni 30 (trīsdesmit) dienu laikā no rēķina saņemšanas no APDROŠINĀTĀJA par nekustamo īpašumu un vispārējās civiltiesiskās atbildības apdrošināšanu. APDROŠINĀTĀJS rēķinu iesniedz līdz katra ceturkšņa pirmā mēneša 5. datumam.
   3. APDROŠINĀTĀJS, sagatavojot rēķinu, tajā norāda iepirkuma identifikācijas numuru un Līguma numuru. Ja APDROŠINĀTĀJS nav iekļāvis šajā Līguma punktā noteikto informāciju rēķinā, PASŪTĪTĀJAM ir tiesības prasīt APDROŠINĀTĀJU veikt atbilstošas korekcijas rēķinā un nemaksāt rēķinā norādīto summu līdz brīdim, kad APDROŠINĀTĀJS ir novērsis konstatētās nepilnības.
   4. APDROŠINĀTĀJS, iepriekš saskaņojot ar PASŪTĪTĀJA pārstāvi, ir tiesīgs nosūtīt rēķinu elektroniski uz e ‑ pastu: [rekini@rtu.lv](mailto:rekini@rtu.lv). Ja rēķins tiek sagatavots elektroniski, uz tā jānorāda atzīme „Šis rēķins ir sagatavots elektroniski un derīgs bez paraksta”.
   5. APDROŠINĀTĀJS uzņemas risku, t.i., nepieprasa papildus samaksu no PASŪTĪTĀJA, ja Pakalpojumu izpildes laikā tiek konstatēts, ka APDROŠINĀTĀJS piedāvātajā cenā nav iekļāvis izmaksas par visu Pakalpojuma apjomu.
3. **APDROŠINĀTĀJA pienākumi un tiesības**
   1. APDROŠINĀTĀJS apņemas:
      1. izsniegt PASŪTĪTĀJAM apdrošināšanas polises ar visiem pielikumiem;
      2. nodrošināt, ka apdrošināšanas segums nekustamā īpašuma un vispārējās civiltiesiskās atbildības apdrošināšanai ir spēkā visā Latvijas Republikas teritorijā 24 stundas diennaktī;
      3. nekustamā īpašuma un vispārējās civiltiesiskās atbildības apdrošināšanas ietvaros nodrošināt pakalpojuma atbilstību APDROŠINĀTĀJA Tehniskajā piedāvājumā (Pielikums Nr.\_\_\_), kas ir atbilstošs Tehniskās specifikācijas prasībām;
      4. izmaksāt apdrošināšanas atlīdzību Līgumā, apdrošināšanas Polisē, Tehniskajā piedāvājumā un apdrošināšanas noteikumos noteiktajos gadījumos, apmēros un kārtībā;
      5. pierādīt jebkurus apstākļus, kas to atbrīvo no Līgumā noteiktajām saistībām izmaksāt apdrošināšanas atlīdzību.
   2. APDROŠINĀTĀJA pienākums ir pierādīt jebkurus apstākļus, kas to atbrīvo no apdrošināšanas Līgumā noteiktajām saistībām izmaksāt apdrošināšanas atlīdzību.
   3. APDROŠINĀTĀJA pienākums ir izmaksāt apdrošināšanas atlīdzību, ja apdrošinātā riska iestāšanos izraisījusi PASŪTĪTĀJA viegla neuzmanība un, ja tas nav pretrunā ar Līguma noteikumiem.
   4. APDROŠINĀTĀJS nav tiesīgs bez pārliecināšanās par apdrošinātā riska iestāšanos noraidīt prasību, kas iesniegta, pamatojoties uz Līgumu.
   5. APDROŠINĀTĀJS nav tiesīgs atteikties izmaksāt apdrošināšanās atlīdzību, nepārbaudot visu pieejamo informāciju.
   6. APDROŠINĀTĀJS nav tiesīgs atteikties izmaksāt apdrošināšanas atlīdzību tā Tehniskajā piedāvājumā noteiktajā termiņā.
   7. Līdzēji var vienoties, ka APDROŠINĀTĀJS, pirms veikt pilnīga zaudējumu aprēķināšanu, var izmaksāt daļu apdrošināšanas atlīdzības tādā apmērā, kādu neapstrīd neviens no Līdzējiem.
   8. Līguma pirmstermiņa izbeigšanas gadījumā APDROŠINĀTĀJS atmaksā PASŪTĪTĀJAM apdrošināšanas Prēmijas daļu, kuras apmēru nosaka proporcionāli līguma nostrādātajam termiņam, atskaitot no atmaksājamās apdrošināšanas Prēmijas:
      1. apdrošināšanas polises darbības laikā izmaksāto apdrošināšanas atlīdzību summu;
      2. pierādāmos, ar apdrošināšanas līgumu noslēgšanu saistītos, APDROŠINĀTĀJA izdevumus, kuri nedrīkst pārsniegt 25% (divdesmit pieci procenti) no apdrošināšanas prēmijas.
4. **PASŪTĪTĀJA pienākumi**
   1. PASŪTĪTĀJS apņemas:
      1. pirms Pakalpojuma sniegšanas nodrošināt APDROŠINĀTĀJU ar nepieciešamo informāciju Pakalpojuma veikšanai;
      2. nodrošināt APDROŠINĀTĀJAM iespēju bez kavēšanās sākt un veikt Pakalpojuma izpildi;
      3. ievērot Līguma un apdrošināšanas Polišu un to pielikumu noteikumus, ciktāl tie nav pretrunā Tehnisko piedāvājumu;
      4. pēc APDROŠINĀTĀJA rakstveida pieprasījuma iesniegt visus viņa rīcībā esošos dokumentus, kas pamato apdrošināšanas gadījuma iestāšanās faktu un izraisītos zaudējumus.
      5. rakstveidā informēt APDROŠINĀTĀJU par tām ēkām, kas izslēdzamas no apdrošināmo ēku saraksta (Pielikums Nr.\_\_\_), kā arī par tām ēkām, kas attiecīgajā apdrošināšanas periodā papildus iekļaujamas apdrošināto ēku sarakstā;
      6. nodrošināt APDROŠINĀTĀJAM iespēju iepazīties ar papildu apdrošināmajām ēkām, apdrošinātājam, iepriekš saskaņojot laiku ar PASŪTĪTĀJU;
      7. apdrošināšanas objektu saraksta papildināšanas gadījumā par ēku apdrošināšanu, papildu maksājamās apdrošināšanas prēmijas ir pēc tāda paša apdrošināšanas prēmijas aprēķināšanas tarifa, balstoties uz kādu tika iesniegts piedāvājums;
      8. savlaicīgi un pilnā apjomā apmaksāt rēķinus saskaņā ar Līguma noteikumiem.
5. **Līgumslēdzēju atbildība**
   1. Līdzēji ir atbildīgi par Līguma izpildi. Līdzējs, kas vainīgs Līguma noteikumu neievērošanā, atlīdzina tā vainas dēļ otram Līdzējam nodarītos zaudējumus.
   2. Par Tehniskajā piedāvājumā (Pielikums Nr.\_\_) noteikto apdrošināšanas gadījumu izskatīšanas termiņu nokavējumu APDROŠINĀTĀJS maksā PASŪTĪTĀJAM līgumsodu 0.5% apmērā no Līguma summas par katru nokavēto dienu, bet ne vairāk kā 10% (desmit) procenti no Līguma summas.
   3. Par Līgumā noteikto maksājuma termiņu nokavējumu PASŪTĪTĀJS maksā APDROŠINĀTĀJAM līgumsodu 0.5% apmērā no Līguma summas par katru nokavēto dienu, bet ne vairāk kā 10% no Līguma summas.
   4. Ja PASŪTĪTĀJS ir aprēķinājis Līguma 6.2.punktā noteikto līgumsodu, apmaksājot APDROŠINĀTĀJA iesniegtos rēķinus, PASŪTĪTĀJAM ir tiesības veikt līgumsoda ieturējumu.
   5. Līgumsoda samaksa neatbrīvo Līdzējus no līgumsaistību izpildes.
6. **Līguma grozīšanas, papildināšanas un izbeigšanas kārtība**
   1. Līdzējiem ir pienākums paziņot par iespējamajām izmaiņām vai apstākļiem, kuri varētu ietekmēt Pakalpojumu kvalitāti un Pakalpojumu veikšanas laiku.
   2. Līdzēji var izbeigt Līgumu pirms termiņa tikai savstarpēji rakstiski vienojoties, atbilstoši Līguma noteikumiem.
   3. Līguma izbeigšanas gadījumā Līdzējiem ir pienākums 30 (trīsdesmit) dienu laikā, skaitot no Līguma izbeigšanas dienas, pilnībā veikt savstarpējos norēķinus.
   4. Jebkurā Līguma izbeigšanas gadījumā APDROŠINĀTĀJS un PASŪTĪTĀJS apņemas izpildīt visas saistības, kas radušās līdz Līguma izbeigšanas brīdim.
   5. Līguma grozījumi noformējami rakstiski. Pieļaujami tikai tādi Līguma grozījumi, kas izdarīti, ievērojot Publisko iepirkumu likuma 61.pantu.
   6. PASŪTĪTĀJAM ir tiesības veikt izmaiņas PASŪTĪTĀJA apdrošināto īpašumu sarakstā saskaņā ar Tehniskajā piedāvājumā (Pielikums Nr.\_\_) norādīto.
7. **Nepārvarama vara**
   1. Līdzēji ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgais Līdzējs nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks u.tml.
   2. Līdzējam, kuš atsaucas uz nepārvaramu varu, par to jāpaziņo rakstveidā otram Līdzējam, tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījušais Līdzējs atbild otram Līdzējam par visiem zaudējumiem, kuri pēdējam radušies.
   3. Ja nepārvaramas varas apstākļi turpinās ilgāk par 30 (trīsdesmit) dienām, katram no Līdzējiem ir tiesības vienpusēji atkāpties un pārtraukt Līgumu. Šajā gadījumā neviens no Līdzējiem nav atbildīgs par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
8. **Citi noteikumi**
   1. Līgumā neatrunātus jautājumus Līdzēji risina atbilstoši Latvijas Republikā spēkā esošajos normatīvajos aktos noteiktajai kārtībai.
   2. No apdrošināšanas līguma izrietošo līgumisko attiecību regulēšanai Līdzēji izmanto attiecīgi likumu „Par apdrošināšanas līgumu”, Civillikumu, Publisko iepirkumu likumu.
   3. Strīdi, kas Līdzējiem rodas, izpildot Līgumu, tiek risināti pārrunu ceļā, bet, ja vienošanos panākt nevar, tad jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Latvijas Republikas tiesā, saskaņā ar Latvijas Republikā spēkā esošajiem normatīvajiem aktiem.
   4. Ja rodas pretrunas starp apdrošināšanas polisi vai tās pielikumiem un Līgumu (tai skaitā Tehnisko piedāvājumu (Pielikums Nr.\_\_)), tad tiek piemērots Līgumā (tai skaitā Tehniskajā piedāvājumā) noteiktais.
   5. Līdzēji paziņo par savu rekvizītu (nosaukums, adrese, bankas konta numurs) izmaiņām 3 (trīs) darba dienu laikā.
   6. Līdzēji ar saviem parakstiem apliecina, ka tiem ir saprotams Līguma saturs, nozīme un sekas. Līdzēji ir izlasījušas Līgumu un tas ietver Līdzēju pilnīgu vienošanos, un to nevar grozīt citādi kā tikai ar rakstveida vienošanos, kuru Līdzēji paraksta un kura kļūst par Līguma neatņemamu sastāvdaļu.
   7. Līgums stājas spēkā ar tā parakstīšanas dienu un ir spēkā līdz Līguma 2.3.punktā minētajam termiņam.
   8. Ja kāds no Līguma noteikumiem zaudē juridisko spēku, tas neietekmē pārējos noteikumus.
   9. Līgums sagatavots 2 (divos) eksemplāros, no tiem vienu saņem PASŪTĪTĀJS, otru - APDROŠINĀTĀJS. Abiem eksemplāriem ir vienāds juridisks spēks.
   10. Līgumam pievienoti šādi pielikumi, kas ir tā neatņemamas sastāvdaļas:
       1. APDROŠINĀTĀJA iesniegtais Tehniskais piedāvājums (Pielikums Nr.\_\_\_);
       2. APDROŠINĀTĀJA iesniegtais Finanšu piedāvājums ar pielikumiem (Pielikums Nr.2);
       3. APDROŠINĀTĀJA nekustamā īpašuma apdrošināšanas noteikumi Nr. \_\_\_\_ (Pielikums Nr.\_\_);
       4. APDROŠINĀTĀJA vispārējās civiltiesiskās atbildības apdrošināšanas noteikumi Nr. \_\_\_(Pielikums Nr.\_\_);
       5. PASŪTĪTĀJA apdrošināmo īpašumu saraksts (Pielikums Nr.\_\_);
       6. APDROŠINĀTĀJA iesniegtās apdrošināšanas polises (Pielikums Nr.\_\_).

**Pušu rekvizīti**

|  |  |
| --- | --- |
| PASŪTĪTĀJS | APDROŠINĀTĀJS |